Shirmonbuloq (shaharcha)
Shirmonbuloq  — Oʻzbekiston Respublikasi Andijon viloyati Buloqboshi tumaniga qarashli shaharcha. 2009-yilda shaharcha maqomi berilgan. Shirmonbuloq oʻzining shirin buloqlari va bahavo togʻlari, soʻlim bogʻlari bilan butun vodiyga dongʻi ketgan yurt. Shirmonbuloqda bir qancha dam olish maskanlari mavjud. Shirmonbuloqda elga mashhur Oʻzbekiston xalq artisti Munojat Yoʻlchiyeva tavallud topgan. Bu goʻsha Chilustun togʻlari etagida joylashgan.